Troukoors – Wedding Magazine, Directory & Blog South AfricaWintertroue met die stad as moderne agtergrond vir julle mooiste dag
Apr 18, 2018Beplanning, Inspirasie
Alhoewel 'n wintertroue nie almal se eerste keuse is nie, is daar 'n ekstra spesiale sjarme aan die woorde "I Do" as dit tydens die kouer maande beloof word. Die resultate kan asemrowend wees, veral as jou spesiale dag afspeel met 'n stedelike Jozi-agtergrond.
Etienne O'Connell, hoof van funksies by die Radisson Blu Hotel in Sandton, sê dat alhoewel die platteland oor die jare die meeste bruide se voorkeurtroubestemming was, die stad van goud net so 'n groot aantrekkingskrag geword het, veral vir 'n wintertroue. Hy sê: "Johannesburg is 'n smeltpot vol gemengde kulture. Dit bied 'n lewendige, polsende en kosmopolitiese opset waar bruidspare hulle beloftes kan uitruil. Die stad bied 'n betekenisvolle eenvoud, terwyl jy, jou gaste se asems wegslaan met die uitleg van argitektuur en gesofistikeerde afwerkings."
So waar begin 'n mens om jou wintertroue te beplan? Etienne deel wenke oor hoe om so 'n soort winter troue te beplan:
"Besluit op 'n begroting en die vereistes wat julle in 'n venue wil hê. Venues wat spyseniering doen en verblyf kan bied is baie geriefliker en verminder stres. Baie venues is ook goedkoper in die winter. 'n Lekker warm en snoesige binnehuise troulokaal met 'n idilliese uitsig is ideaal vir 'n wintetroue. Kry 'n venue wat gemak en mooi uitsigte vir julle en julle gaste sal bied."
"Daar is vele troukoördineerders in die stad beskikbaar met talle netwerke en wat 'n passie het om jou droom troue te reel. Radisson Blu Hotel het 'n Something Blue-troupakket wat 'n troukenner insluit. Die koördineerder lei bruidspare met besluite soos troukoeke, dekor, spyseniering, asook begrotings."
"'n Wintertroue in die stad is die moderne weergawe van 'n feëverhaaltroue. Kies ikoniese, stylvolle en gesofistikeerde dekor wat julle as paartjie weerspieël. 'n Venue in die stad sal ook pastelkleure en blommetemas of donkerder skakerings en metale komplementeer. Vind uit watter dekor is beskikbaar by julle venue, sodoende kan julle baie geld spaar deur hulle dekor te gebruik en dalk net 'n paar ander elemente by te voeg."
"Daar is niks wat 'n spasie so kan transformeer soos die regte beligting nie. Kerse, feëtjieligte, gloeilampies, gekleurde ligte en lanterns skep warmte aan 'n stedelike wintertroue. As julle venue 'n skilderagtige uitsig van die stad se liggies het, speel met die vertoning deur minder draperings te gebruik en dof ander ligte 'n bietjie uit."
"Kies julle fotograaf noukeurig en maak seker dit is die regte persoon om julle spesiale wintertroue en -atmosfeer vir altyd vas te vang."
"As julle vermaak verkies, maak seker dat julle dit vroegtydig reël, hou ook julle begroting en spasie in gedagte. Om die stedelike gevoel te omhels, kies 'n plaaslike orkes om op te tree en dans die nag weg op julle gunstelingmusiek, terwyl julle teug aan plaaslike bier en wyn, selfs ook 'n lekker warm koppie koffie om jou wintertroue af te sluit."
"Laat jou dankiegeskenke geïnspireer word deur gesofistikeerdheid en omhels die wintertema. Die beste plek om te gaan soek is jou naaste Chinese winkelsentrum."
ETIENNE SE LAASTE STUKKIE RAAD…
"Geniet jou dag. Maak die beste van Jozi se kulture en moet nooit perspektief of jou sin vir humor verloor nie. Tyd vlieg, maak seker jy het genoeg tyd vir mooimaak, eet en om jouself gate uit te geniet op jou wintertroue!"
Die winter is om die draai en met hierdie wenke kry enige toekomstige bruid sommer wintertroukoors. Etienne is verseker die titel "hoof van funksies" werd by die Radisson Blu Hotel in Sandton. Gaan loer gerus op hulle webblad. Jy het nou alles wat nodig is om 'n sprokiesverhaal van 'n wintertroue in die stad te hê.